CELEX: 62016TA0087
Language: bg
Date: 2017-11-06 00:00:00
Title: Дело T-87/16: Решение на Общия съд от 21 септември 2017 г. — Eurofast/Комисия (Финансова помощ — Седма рамкова програма за научни изследвания, технологично развитие и демонстрационни дейности — Споразумение „ASSET“ — Решение за събиране чрез прихващане на някои суми, платени след извършване на финансов одит — Жалба за отмяна — Оправдани правни очаквания — Арбитражна клауза — Срок за предоставяне на изготвения при одита доклад — Принцип на състезателност — Допустимост на разходите — Договорна отговорност)

6.11.2017   
            
            
               BG
            
            
               Официален вестник на Европейския съюз
            
            
               C 374/31
            
         Решение на Общия съд от 21 септември 2017 г. — Eurofast/Комисия
   (Дело T-87/16) (1)
   
   ((Финансова помощ - Седма рамкова програма за научни изследвания, технологично развитие и демонстрационни дейности - Споразумение „ASSET“ - Решение за събиране чрез прихващане на някои суми, платени след извършване на финансов одит - Жалба за отмяна - Оправдани правни очаквания - Арбитражна клауза - Срок за предоставяне на изготвения при одита доклад - Принцип на състезателност - Допустимост на разходите - Договорна отговорност))
   (2017/C 374/47)
   Език на производството: френски
   
      Страни
   
   
      Жалбоподател: Eurofast SARL (Париж, Франция) (представител: S. Pappas, avocat)
   
      Ответник: Европейска комисия (представители: J. Estrada de Solà, S. Delaude и S. Lejeune)
   
      Предмет
   
   От една страна, искане на основание член 263 ДФЕС за отмяна на решение на Комисията от 17 декември 2015 г. за събиране чрез прихващане, в приложение на заключенията от финансов одит, на някои авансово изплатени на жалбоподателя суми в изпълнение на споразумение за отпускане на безвъзмездни средства № 211625 за реализиране на проект „Asset“, сключено в рамките на седмата рамкова програма за научни изследвания, технологично развитие и демонстрационни дейности, и от друга страна, искане на основание член 272 ДФЕС да се установи, че посоченото вземане не съществува, да се обявят за допустими всички разноски, направени в изпълнение на споразумение за отпускане на безвъзмездни средства № 211625 за реализиране на проект „Asset“ и Комисията да потвърди законосъобразността на предоставеното финансиране, да се разпореди на Комисията да заплати определена парична сума в изпълнение на споразумение за отпускане на безвъзмездни средства № 607049 за реализиране на проект „Eksistenz“ и да се осъди Комисията да заплати договорно обезщетение.
   
      Диспозитив
   
   
               1)
            
            
               Отхвърля жалбата.
            
         
               2)
            
            
               Осъжда Eurofast SARL да плати на Европейската комисия сумата от 78 380,28 EUR, съответстваща на връщането на финансовата помощ, получена от него по силата на споразумение за отпускане на безвъзмездни средства № 211625 за реализиране на проект „Aeronautic Study on Seamless Transport“, ведно с лихви за забава в размер на 3,55 %, считано от 13 януари 2015 г., с приспадане на прихванатата на 17 декември 2015 г. сума в размер на 69 923,68 EUR.
            
         
               3)
            
            
               Eurofast понася, освен направените от него съдебни разноски, и съдебните разноски, направени от Комисията, включително разноските по обезпечителното производство.
            
         
      (1)  ОВ C 136, 18.4.2016 г.